CELEX: 32008R0697
Language: et
Date: 2008-07-23 00:00:00
Title: Komisjoni määrus (EÜ) nr 697/2008, 23. juuli 2008 , millega muudetakse nõukogu määrust (EÜ) nr 40/2008 seoses tobiapüügi piirangutega ICESi püügipiirkonnas IIIa ning ICESi püügipiirkondade IIa ja IV EÜ vetes

24.7.2008   
            
            
               ET
            
            
               Euroopa Liidu Teataja
            
            
               L 195/9
            
         
      KOMISJONI MÄÄRUS (EÜ) nr 697/2008,
   23. juuli 2008,
   millega muudetakse nõukogu määrust (EÜ) nr 40/2008 seoses tobiapüügi piirangutega ICESi püügipiirkonnas IIIa ning ICESi püügipiirkondade IIa ja IV EÜ vetes
   EUROOPA ÜHENDUSTE KOMISJON,
   võttes arvesse Euroopa Ühenduse asutamislepingut,
   võttes arvesse nõukogu 16. jaanuari 2008. aasta määrust (EÜ) nr 40/2008, millega määratakse 2008. aastaks kindlaks teatavate kalavarude ja kalavarurühmade püügivõimalused ning lisatingimused, mida kohaldatakse ühenduse vetes ning ühenduse kalalaevade suhtes püügipiirangutega vetes, (1) eriti selle artikli 5 lõiget 3,
   ning arvestades järgmist:
   
               (1)
            
            
               Tobiapüügi piirangud ICESi püügipiirkonnas IIIa ning ICESi püügipiirkondade IIa ja IV EÜ vetes on ajutiselt sätestatud määruse (EÜ) nr 40/2008 IA lisas.
            
         
               (2)
            
            
               Vastavalt määruse (EÜ) nr 40/2008 IID lisa punktile 6 vaatab komisjon üle tobia lubatud kogupüügi (TAC) ja kvoodid 2008. aastaks kõnealuses piirkonnas, võttes aluseks Rahvusvahelise Mereuurimise Nõukogu (ICES) ning kalanduse teadus-, tehnika- ja majanduskomitee (STECF) nõuanded.
            
         
               (3)
            
            
               Lubatud kogupüük kehtestatakse määruse (EÜ) nr 40/2008 IID lisa punktis 6 sätestatud võrrandi kohaselt. Võrrandist lähtuvalt on lubatud kogupüük 470 000 tonni.
            
         
               (4)
            
            
               Määruse (EÜ) nr 40/2008 IID lisa punkti 7 kohaselt ei tohi lubatud kogupüük ületada 400 000 tonni.
            
         
               (5)
            
            
               Määruse (EÜ) nr 40/2008 IID lisa punkti 5 kohaselt jaotatakse lubatud kogupüügi jaotamata kvoodi puhul tobiaslaste arvukusega seotud uurimusliku püügi lubatud püügikoormus 2008. aastal nendele liikmesriikidele, kelle laevade püügitegevuse kohta 2002.–2006. aastal selles piirkonnas on olemas tõend. Selle kohaselt on Rootsi puhul püügikoormuse osa 96 % ja Saksamaa puhul 4 %. Lubatud kogupüügi jaotamata kvoodi jaotamisel tuleks arvesse võtta kõnealuseid püügikoormuse määrasid.
            
         
               (6)
            
            
               Tobias kuulub Põhjamere kalavaru hulka, mida jagatakse Norraga, kuid praegu ühiselt ei majandata. Käesoleva määrusega ette nähtud meetmed peavad olema kooskõlas Norraga peetud konsultatsioonidega, mis toimusid vastavalt Euroopa Ühenduse ja Norra vaheliste 26. novembri 2007. aasta lõppotsuste protokollile. Seega peaks ICESi IIa ja IV püügipiirkondades lubatud 400 000 tonnisest kogupüügist olema ühenduse osa 90 %.
            
         
               (7)
            
            
               Seepärast tuleks määruse (EÜ) nr 40/2008 IA lisa vastavalt muuta,
            
         ON VASTU VÕTNUD KÄESOLEVA MÄÄRUSE:
   Artikkel 1
   Määruse (EÜ) nr 40/2008 IA lisa muudetakse vastavalt käesoleva määruse lisale.
   Artikkel 2
   Käesolev määrus jõustub järgmisel päeval pärast selle avaldamist Euroopa Liidu Teatajas.
   
      Käesolev määrus on tervikuna siduv ja vahetult kohaldatav kõikides liikmesriikides.
      Brüssel, 23. juuli 2008
      
         
            Komisjoni nimel
         
         
            komisjoni liige
         
         Joe BORG
         
      
   
   
      (1)  ELT L 19, 23.1.2008, lk 1. Määrust on muudetud komisjoni määrusega (EÜ) nr 641/2008 (ELT L 178, 5.7.2008, lk 17).
   
      LISA
      Määruse (EÜ) nr 40/2008 IA lisa muudetakse järgmiselt.
      Kanne, mis käsitleb tobiaslaste püüki ICESi püügipiirkonnas IIIa ning ICESi püügipiirkondade IIa ja IV EÜ vetes, asendatakse järgmisega:
      
         
                     
                                 „Liik
                              
                              
                                 :
                              
                              
                                 Tobiaslased
                                 
                                    Ammodytidae
                                 
                              
                           
                  
                     
                                 Püügipiirkond
                              
                              
                                 :
                              
                              
                                 IIIa; IIa ja IV (1) EÜ veed
                                 SAN/2A3A4.
                              
                           
               
                     Taani
                  
                  
                     335 087 (2)
                     
                  
                  
                     
                        Analüütiline TAC.
                     
                     
                        Ei kohaldata määruse (EÜ) nr 847/96 artiklit 3.
                     
                     
                        Ei kohaldata määruse (EÜ) nr 847/96 artiklit 4.
                     
                     
                        Kohaldatakse määruse (EÜ) nr 847/96 artikli 5 lõiget 2.
                     
                  
               
                     Saksamaa
                  
                  
                     513 (3)
                     
                  
               
                     Rootsi
                  
                  
                     12 304 (4)
                     
                  
               
                     Ühendkuningriik
                  
                  
                     7 324 (5)
                     
                  
               
                     EÜ
                  
                  
                     355 228 (6)
                     
                  
               
                     Norra
                  
                  
                     20 000 (7)
                     
                  
               
                     Lubatud kogupüük (TAC)
                  
                  
                     Ei ole asjakohane
                  
               
      
         (1)  Välja arvatud kuni 6 miili kaugusel Ühendkuningriigi lähtejoonest Shetlandi, Fair Isle’i ja Foula lähedal asuvad veed.
      
         (2)  Sellest kuni 320 722 tonni tohib püüda ICESi IIa ja IV püügipiirkonna EÜ vetes. Ülejäänud 14 365 tonni tohib püüda ainult ICESi IIIa püügipiirkonna EÜ vetes. (SAN/*03A.)
      
         (3)  Sellest kuni 491 tonni tohib püüda ICESi IIa ja IV püügipiirkonna EÜ vetes. Ülejäänud 22 tonni tohib püüda ainult ICESi IIIa püügipiirkonna EÜ vetes. (SAN/*03A.)
      
         (4)  Sellest kuni 11 777 tonni tohib püüda ICESi IIa ja IV püügipiirkonna EÜ vetes. Ülejäänud 527 tonni tohib püüda ainult ICESi IIIa püügipiirkonna EÜ vetes. (SAN/*03A.)
      
         (5)  Sellest kuni 7 010 tonni tohib püüda ICESi IIa ja IV püügipiirkonna EÜ vetes. Ülejäänud 314 tonni püüda ainult ICESi IIIa püügipiirkonna EÜ vetes. (SAN/*03A.)
      
         (6)  Sellest kuni 340 000 tonni tohib püüda ICESi IIa ja IV püügipiirkonna EÜ vetes. Ülejäänud 15 228 tonni püüda ainult ICESi IIIa püügipiirkonna EÜ vetes. (SAN/*03A.)
      
         (7)  Püütakse ICESi IV püügipiirkonnas.”